سيدي سليمان

سيدي سليمان مدينة مغريبية و مدينة مغريبية و جماعة ترابية حضرية كاينة ف إقليم سيدي سليمان، جهة رّباط سلا قنيطرة، ساكنين فيها 78.063 واحد، على حسب لإحصاء لعام 2024.
 تاريخ 
سيدي سليمان تبنات فوقت الحماية الفرانساوية على المغرب. كان عندها دور مهم ف الإستراتيجية و القتيصاد، و كانت مركز كبير ديال قبايل بني احسن. ملي دخلو الفرانسيس للمنطقة، بداو كيبنيو القشلات العسكرية والمراكز الإدارية، وزادو بداو كيبنيو الطرقان والسكك الحديدية والسدود.

ف أول القرن العشرين، الفرانسيس دارو ضيعات فلاحية و بناو منشآت كبار باش يخليو المدينة مركز مهم للفلاحة و الصناعة. فرانسا ستثمرات بزاف باش تطور البنية التحتية الفلاحية، بحال السدود و القنوات باش يسهلو السقي.

واحد الشخصية مهمة فتاريخ سيدي سليمان كان هو هنري بريو، اللي كان المسؤول العسكري الفرانساوي فالمنطقة. هو اللي أسس أول فيرما فلاحية كبيرة فالمدينة، وهو اللي عطى الفكرة باش يتبنى مركز ستعماري سماه سيدي سليمان.

فسنة 1920، تبنى الخط ديال السكة الحديدية اللي كيربط الدار البيضا بفاس و دايز من سيدي سليمان. وفسنة 1934، تكمل لبني ديال سد القنصرة على واد بهت، اللي كان عندو دور كبير فتطوير الفلاحة فالمنطقة.

بعد الإستقلال، المدينة بقات مركز فلاحي مهم، ولكن مع مرور الوقت، بدات كتعرف مشاكل بحال السدان د المصانع و إنتشار السكن العشوائي. دابا، المدينة كتواجه تحديات قتيصادية و إجتماعية كبيرة.

 وصف المدينة 
تصغير|تصويرة ديال شاريع "ولاد مالك" ف مدينة سيدي سليمان
تصغير|عمالة إقليم سيدي سليمان
مدينة سيدي سليمان من المدون الصغيرة القديمة. ف فترة الإستعمار، سموها "باريس الصغيرة". المدينة مبنية فوق سهل واطي، علاين 40 ميترو فوق مستوى سطح البحر. فيها واد كبير جاي من جبال الأطلس. ما كاينش فيها حتى شي مصنع، هادا اللي كيخلي الهوا فيها نقي. الطريق الوطنية رقم 4 اللي رابطة بين سيدي قاسم و القنيطرة كتدوز من وسط المدينة. محطة د التران موجودة ف الشمال ديال المدينة. فيها 8 مدارس ابتدائية، 4 إعداديات، و3 الليسيات. أما النواحي ديال المدينة معروفة بزراعة الحوامض والحبوب والخضروات. فيها سوق بلدي، و تيران رياضي للفريق ديال المدينة. و ف وسط المدينة كاينة خزانة بلدية لطلاب باش يقراو و يوجدو للإمتحانات.

 مناخ المدينة 
مناخ سيدي سليمان هو مناخ متوسطي. فيه شتا و حرارة معتدلة ف الشتوة، و حرارة و جفاف ف الصيف. المعدل السنوي لكمية الشتا فيه علاين 455 ملم. ولايني بسباب التغيرات المناخية، كل هاذ المعدلات تبدلت.

على سبيل المثال، درجة الحرارة ف مدينة سيدي سليمان وصلت 45 درجة ف شهر يوليوز سنة 2009، وف غشت سنة 2010 وصلت 47 درجة. ومن الأحداث النادرة ف المدينة، سقوط الثلج ف أول فبراير سنة 1954. هاذ الظاهرة تكررت ف شهر يناير سنة 2017.

 كنيسة ولات مركز تقافي فسيدي سليمان 
ف 5 فبراير 2024، حلو المركز التقافي الجديد فمدينة سيدي سليمان، لي كان كنيسة قديمة وولا قاعة جديدة ديال العروض التقافية.

حلو المركز فعشية السبت 3 فبراير بواحد المسرحية سميتها "مرا من زبرجد". الكنيسة لي كانو بناوها فوقت الإستعمار الفرانساوي تبدلات بزاف باش تولي دابا مركز تقافي.
بديل=كنيسة ولات مركز تقافي فسيدي سليمان|تصغير|كنيسة ولات مركز تقافي فسيدي سليمان
التغييرات لي دارو فالبني كتشمل تحويل البلاصة فين كانو كيوقفو الأساقفة لخشبة ديال العرض، وزادو جابو تجهيزات تقنية جديدة بحال الضو، والتحكم فالصوت، وعرض الأفلام. هاد التغييرات كيهدفو باش يدعمو الأنشطة التقافية المختلفة من مسرح وندوات وسينما، وهادشي غادي يزيد حاجة جديدة للحياة التقافية فالمدينة.

 الأحياء السكنية 
حي السلام. حي أكدال. حي الغمارين. حي بام. حي الليمون. حي السليمانية. حي خريبكة. حي ولاد الغازي. حي ولاد زيد. حي المصنع. حي الوفاء -تجزئة حمان-. حي رضا. حي الخير. حي المحمدية. حي الرياض.

 تعليم 
 نسبة لأمية (نّاس لّي ما كايعرفوش يقراو ولا يكتبو) : 25,3%
 نسبة سّكان لّي قاريين فوق الليسي (ليسي و جامعة): 20,4%
 قتيصاد 
 نسبة نّاس نّشيطين (لّي يقدرو يخدمو): 46,7%
 نسبة لبطالة (نّاس لّي ما خدامينش و تايقلبو على خدمة): 26,2%
 نسبة نّاس اللي خدامين ف دّولة : 15,7%
 نسبة نّاس اللي خدامين ف لپريڤي :41%

 مصادر 

تصنيف:جهة الرباط سلا القنيطرة
تصنيف:مدون د لمغريب
تصنيف:بلايص مسكونين ف إقليم سيدي سليمان